ΚΑΝΟΝΙΣΜΟΣ (ΕΚ) αριθ. 2131/98 ΤΗΣ ΕΠΙΤΡΟΠΗΣ της 5ης Οκτωβρίου 1998 για τροποποίηση του κανονισμού (ΕΚ) αριθ. 1466/95 για τον καθορισμό των ειδικών λεπτομερειών εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 804/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΚ) αριθ. 1587/96 (2), και ιδίως το άρθρο 17 παράγραφος 14,

Εκτιμώντας:

ότι ο κανονισμός (ΕΚ) αριθ. 1466/95 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 897/98 (4), καθορίζει τις ειδικές λεπτομέρειες εφαρμογής των επιστροφών κατά την εξαγωγή στον τομέα του γάλακτος και των γαλακτοκομικών προϊόντων 7 ότι στο άρθρο 9α του εν λόγω κανονισμού προβλέπεται ότι τα πιστοποιητικά εξαγωγής για τα τυριά που εξάγονται προς τις Ηνωμένες Πολιτείες της Αμερικής στο πλαίσιο της συμπληρωματικής δασμολογικής ποσοστώσεως που προκύπτει από τις συμφωνίες στο πλαίσιο των πολυμερών εμπορικών διαπραγματεύσεων του Γύρου της Ουρουγουάης μπορούν να παραχωρηθούν σύμφωνα με ειδική διαδικασία που επιτρέπει την περιγραφή των προτιμησιακών εισαγωγέων στις Ηνωμένες Πολιτείες της Αμερικής 7

ότι η αποδοχή των αιτήσεων για αυτά τα πιστοποιητικά εξαγωγής εξαρτάται ιδίως από την προσκόμιση βεβαιώσεως του εισαγωγέα που έχει ορισθεί ότι είναι επιλέξιμος σύμφωνα με τους κανόνες που εφαρμόζονται στις Ηνωμένες Πολιτείες της Αμερικής για την έκδοση πιστοποιητικού εισαγωγής 7 ότι ωστόσο από την πείρα έχει αποδειχθεί ότι σε ένα εισαγωγέα μπορεί να απορριφθεί τυχαία η χορήγηση πιστοποιητικού από τις αμερικανικές αρχές 7 ότι στην περίπτωση αυτή, προκειμένου να διασφαλισθεί ότι υλοποιείται ο στόχος του καθεστώτος, πρέπει να προβλεφθεί η δυνατότητα για τον επιχειρηματία να ορίζει έναν άλλο εισαγωγέα μεταξύ εκείνων που έχουν ανακοινωθεί από την Επιτροπή στις αρμόδιες αρχές των Ηνωμένων Πολιτειών της Αμερικής 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης του γάλακτος και των γαλακτοκομικών προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 9α παράγραφος 4 του κανονισμού (ΕΚ) αριθ. 1466/95, προστίθεται το ακόλουθο νέο εδάφιο:

«Στην περίπτωση κατά την οποία ένα πιστοποιητικό εισαγωγής για τις σχετικές ποσότητες δεν χορηγείται στον εισαγωγέα που έχει ορισθεί από ένα επιχειρηματία με προϋποθέσεις με τις οποίες δεν αμφισβητείται η γνησιότητα της βεβαιώσεως που αναφέρεται στην παράγραφο 2, ο επιχειρηματίας είναι δυνατόν να εξουσιοδοτηθεί από το κράτος μέλος να ορίσει έναν άλλο εισαγωγέα, υπό την προϋπόθεση ότι αυτός αναγράφεται στον κατάλογο που έχει διαβιβασθεί στις αρμόδιες αρχές των Ηνωμένων Πολιτειών της Αμερικής σύμφωνα με το πρώτο εδάφιο. Το κράτος μέλος ενημερώνει την Επιτροπή το ταχύτερο δυνατόν για την αλλαγή του εισαγωγέα που έχει ορισθεί και η Επιτροπή ενημερώνει τις αρμόδιες αρχές των Ηνωμένων Πολιτειών της Αμερικής.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Οκτωβρίου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 148 της 28. 6. 1968, σ. 13.

(2) ΕΕ L 206 της 16. 8. 1996, σ. 21.

(3) ΕΕ L 144 της 28. 6. 1995, σ. 22.

(4) ΕΕ L 126 της 28. 4. 1998, σ. 22.